התשובה הקצרה: זה תלוי. פרולקטין הוא הורמון המופרש על-ידי בלוטת יותרת המוח (היפופיזה), שהיא בלוטה קטנה המייצרת הורמונים שונים וחשובים מאד. ההשפעה הידועה ביותר של פרולקטין היא לאפשר הנקה לאחר הלידה. אולם, גם לגברים יש פרולקטין בדם, והסיבה לכך טרם הובהרה סופית. במקרים מסוימים, רמת הפרולקטין בדם עולה, והדבר עלול לגרום לבעיות שונות, כגון הפרשת חלב (שלא בהקשר להריון ולידה), אל וסת (בנשים), פגיעה בתפקוד המיני (בגברים), ועוד. השלב הראשון והחשוב ביותר בבירור הבעיה היא להבין מדוע פרולקטין מופרש בכמות עודפת, משום שלעתים מדובר בסיבה תרופתית, לעתים בהפרעה הורמונלית אחרת, וקיימות סיבות נוספות.  השלב השני הוא ההחלטה הטיפולית, וגם כאן קיימות אפשרויות שונות. הרופא שיודע איך לעשות זאת נכון הוא מומחה באנדוקרינולוגיה. אל תתפשרו על אף אחד אחר.